open-index/open-wikipedia-markdown huggingface dataset:
Elephunk

***Elephunk*** er det tredje albumet av Black Eyed Peas, utgitt i 2003.

## Sporliste
#«Hands Up»
#«Labor Day (It's a Holiday)»
#«Let's Get Retarded»
#«Hey Mama»
#«Shut Up»
#«Smells Like Funk»
#«Latin Girls»
#«Sexy»
#«Fly Away»
#«The Boogie That Be»
#«The Apl Song»
#«Anxiety»
#«Where is the Love?»

## Eksterne lenker
*
Universitetet i Barcelona

**Universitetet i Barcelona** (katalansk: *Universitat de Barcelona, UB*, spansk: *Universidad de Barcelona, UB*) ble etablert i 1450, og rettighetene stadfestet på ny i 2005. Det er i dag om lag 62 000 studenter som studerer her. Universitetet inngår i Coimbragruppen.

Fra 1860-tallet startet byggingen av nye lokaler for universitetet. Jusstudier ble tilbudt fra 1958, business-studier fra 1961, og økonomi like etter dette. Universitetet tilbyr i dag et nærmest komplett utvalg av studier, inklusive yrkesutdanninger som medisin, sykepleie, osv.

## Referanser


## Eksterne lenker
* [
Opel Insignia

:*For bilmodellen solgt i [[USA]], se [[Buick Regal]].*

**Opel Insignia** (2008–) er en mellomstor familiebil produsert av Opel i Tyskland. Bilen, som erstatter modellen Vectra, ble introdusert i 2008 på London Motor Show. Bilen kom til norske forhandlere i løpet av januar 2009, men da bare i karosseritypene sedan og kombikupé. 
Insignia ble stemt frem som Car of the Year 2009 av europeiske biljournalister, med kun en stemme over Ford Fiesta. 
## Referanser
Football League 3. divisjon 1983–1984

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Feltre

**Feltre** er en by med 20 663 innbyggere (2013) i provinsen Belluno, regionen Veneto. Byen ligger på en høyde 325 moh ved foten av Dolomittene.

Den historiske bydelen ligger på en smal fjellkam over byen og har severdige renessansehus utsmykket med Sgraffito-forsiringer.

Byen har noe metallindustri og et universitet.

Nabokommunene er Cesiomaggiore, Fonzaso, Lentiai, Mezzano, Pedavena, Quero, Seren del Grappa, Sovramonte og Vas.

## Historie
Byens navn er av etruskisk opprinnelse: *Felthuri* eller *Velhatre*. Romernes navn var *Feltria*. Romerne bygde her den viktige veien Via Claudia Augusta som gikk fra Aquileia over Alpene til Augsburg.

Feltre ble lagt inn under republikken Venezia sammen med resten av provinsen Belluno i 1404.

Under Maximilian II av Østerrikes felttog mot Venezia i 1509 ble byen fullstendig ødelagt og senere bygd opp igjen i en karakteristisk 1500-talls stil.

Frankrike erobret Feltre i 1797, og etter Wienerkongressen tilfalt byen Østerrike-Ungarn som den tilhørte helt til 1866 da byen ble annektert av Italia. Siden slutten av første verdenskrig har den offisielt tilhørt Italia.

I juli 1943 var Feltre møteplass for Hitler og Mussolini. Foranledningen var de alliertes tiltakende press mot Syd-Italia og Wehrmachts tilbaketrekning på Østfronten kort etter det tyske nederlaget ved Stalingrad. De to forbundsfellene hadde motstridene interesser, noe som til slutt førte til at Mussolini ble avsatt av Det store fascistiske rådet og fengslet kort etter.

## Referanser


## Eksterne lenker
*
Tasjkents metro

**Tasjkents metro** er t-banesystemet i Usbekistans hovedstad Tasjkent. Frem til 2011 (da metroen i Almaty åpnet) var dette den eneste operative tunnelbanen i Sentral-Asia. Systemet åpnet i 1977 da landet var en del av Sovjetunionen, og stasjonene er derfor i typisk sovjetisk stil dekorert med intrikate ornamenter.

Systemet består av tre linjer; rød, blå og grønn. Den røde linjen er 15,5 km lang med 12 stasjoner, den blå linjen 14,3 km med 11 stasjoner, og den grønne linjen 6,4 km med seks stasjoner. Den grønne linjen er under utvidelse, og skal etter planen gå til Tasjkent internasjonale lufthavn når den står ferdig.

Frem til 2018 var det fotoforbud på stasjonene, da metroen ble ansett som en militær installasjon. Det var minst én politimann på hver stasjon for å sørge for at reglene ble overholdt.

## Eksterne lenker
*
Nagapattinam (distrikt)

**Nagapattinam** (tamilsk: நாகப்பட்டினம் மாவட்டம்) er et distrikt i den indiske delstaten Tamil Nadu. Distriktets hovedstad er Kanchipuram. Nagapattinam ble et eget distrikt 18. oktober 1991 og var tidligere en del av Nagapattinam.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 22,54 % av befolkningen.

Barn i alderen 0 til 6 år utgjorde 9,57 % i 2011 mot 12,31 % i 2001. Antallet jenter i den alderen per tusen gutter er 961 i 2011 mot 963 i 2001. 
	
## Inndelinger
### Taluker
I Tamil Nadu er taluk det tredje administrative nivået, under staten og distriktene. Nagapattinam distrikt har 8 taluker.
* Kilvelur
* Kutthalam
* Mayiladuthurai
* Nagapattinam
* Sirkali
* Tharangambadi
* Thirukkuvalai
* Vedaranyam

## Byer

## Referanser


## Eksterne lenker
*
Efstathios Khorafas

**Efstathios Khorafas** (gresk: Ευστάθιος Χωραφάς; født 1871, død ukjent) var en gresk svømmer som deltok i de første moderne olympiske leker 1896 i Athen.

Khorafas kom på tredjeplass i svømming både på 500 og 1200 meter fri. Han deltok også på 100 meter fri, sammen med ni andre svømmere, men det er ukjent hvilken plassering han fikk. På 500 meter var det kun tre deltakere.  
 
## OL-medaljer
* 1896  Athen -  Bronse på 500 meter fri 
* 1896  Athen -  Bronse på 1200 meter fri

## Referanser


## Eksterne lenker
*
Jens Raabe

**Jens Johan Peter Stibolt Raabe** (født 14. mai 1861 på Østre Toten, død 18. september 1939 i Oslo) var en norsk lektor og sakprosaforfatter. 

Raabe tok examen artium i 1880 og ble cand. philol. i 1886. Fra 1897 til 1900 var han den siste redaktør i opplysnings-tidsskriftet Folkevennen (1852–1900). Han ble i 1901 overlærer ved Christiania Borgerskole (1812–1932) og i 1916 lektor ved Fagerborg skole (1915–2014). Jens Raabe utga flere titalls lærebøker og historiebøker.

Jens var sønn av distriktslege Frants Christian Raabe (1820–1885) og Augusta Donata Mathilde Friis (1827). Han var bror til skolemannen Halfdan Raabe (1852–1945) og ble gift med Anna Amalie Louise von Hanno (1865–1935; se von Hanno for hennes slekt) som var sangpedagog. Sønnen Anton Frantz Christian Raabe (1889–1959) ble lege og en tid gift med skuespilleren Tore Segelcke, mens sønnen Gunnar Raabe (1896–1969) ble forfatter og inspektør i Turistforeningen.

## Bokutgivelser
Raabe utga flere titall bøker om historie, populærvitenskap og annet til bruk i skolen, deriblant:
* 
* 
* 
:''Se digitaliserte bøker av Raabe hos Nasjonalbiblioteket

## Referanser
Jean Andreou

**Joannis Andreou** var en gresk svømmer som deltok i de første moderne olympiske leker 1896 i Athen.

Andreou kom på andreplass i svømming på 1200 meter fri bak Alfréd Hajós fra Ungarn som vant med tiden 18.22,2. Det var sju deltakere på den lengste distansen, Andreous tid var 21.03,4.  
 
## OL-medaljer
* 1896  Athen -  Sølv i svømming, 1200 meter fri

## Eksterne lenker
*
Sveio (tettsted)

**Sveio** er et tettsted og administrasjonssenteret i kommunen Sveio. Tettstedet har  innbyggere per 1. januar , og ligger ved riksvei 47 og Vigdarvatnet.

## Se også
*Førde (Sveio)
*Tveit (Sveio)

## Fotnoter



## Referanser
Spyridon Khasapis

**Spyridon Khasapis** (gresk: Σπυρίδων Χασάπης, født 1872, død ukjent) var en gresk sjømann og svømmer som deltok i de første moderne olympiske leker; sommer-OL 1896 i Athen.

Khasapis deltok i svømmekonkurransen som var forbeholdt greske sjømenn. Det var tre deltakere og distansen var 100 meter fri. Khasapis kom på andreplass bak sin landsmann Ioannis Malokinis som vant med tiden 2.20,4. Vinnertiden var nesten et helt minutt svakere enn tiden til ungarske Alfréd Hajós som vant 100 meter fri i åpen klasse

## OL-medaljer
* 1896  Athen -  Sølv i svømming, 100 meter fri for sjømenn

## Referanser


## Eksterne lenker
*
Durbin–Watson

**Durbin-Watson** er en teststatistikk for å oppdage autokorrelasjon i residualene i en regresjonsanalyse. Den er oppkalt etter James Durbin og Geoffrey Watson.
Only by the Night

***Only by the Night*** er det fjerde albumet til Kings of Leon. Det ble utgitt i 2008.  

## Sporliste
#«Closer» &ndash; 3:57
#«Crawl» &ndash; 4:06
#«Sex on Fire» &ndash; 3:23
#«Use Somebody» &ndash; 3:50
#«Manhattan» &ndash; 3:24
#«Revelry» &ndash; 3:21
#«17» &ndash; 3:05
#«Notion» &ndash; 3:00
#«I Want You» &ndash; 5:07
#«Be Somebody» &ndash; 3:47
#«Cold Desert» &ndash; 5:34

## Eksterne lenker
*
Antonios Pepanos

**Antonios Pepanos** (gresk: Αντώνιος Πεπανός eller Πέπανος; født 1866, død 1918) var en gresk svømmer som deltok i de første moderne olympiske leker 1896 i Athen.

Pepanos kom på andreplass i svømming på 500 meter fri bak Paul Neumann fra Østerrike som vant med tiden 8.12,6. Det var kun tre deltakere på distansen. Pepanos’ tid var 9.57,6.  
 
## OL-medaljer
* 1896  Athen -  Sølv i svømming, 500 meter fri

## Referanser


## Eksterne lenker
*
Sheryl Lee

**Sheryl Lynn Lee** (født 1967) er en amerikansk skuespiller kjent fra tv-serien *[[Twin Peaks]].*

## Biografi
Lee ble født i Augsburg i Bayern i Vest-Tyskland av en mor som var kunstner, og en far som var arkitekt. Hun vokste opp i Boulder i Colorado i USA og studerte ved American Academy of Dramatic Arts i Pasadena i California, National Conservatory Theater i Denver og Colorado University. 

Lee filmdebuterte i en liten birolle i den kanadiske science fiction-komedien *The Pink Chiquitas* (1987). I 1990 hadde hun en liten rolle i David Lynch-filmen *[[Wild at Heart]]*. Samme år fikk hun rollen som Laura Palmer i den tv-serien *[[Twin Peaks]]*. Rollen var liten siden hun ble drept i begynnelsen, men hun returnerte raskt som Madeleine 'Maddy' Ferguson, en slektning av Laura Palmer. Hun gjentok rollen som Laura Palmer i filmen *[[Twin Peaks: Fire Walk with Me]]* og i tredje sesong av *Twin Peaks* i 2017.

I 1994 hadde hun rollen som Astrid Kirchherr i Beatles-biografien *[[Backbeat (film)|Backbeat]]*. Hun har siden hatt sentrale roller i filmer som *[[Notes from Underground]]* (1995), *[[Bliss (film)|Bliss]]* (1997), John Carpenters *[[Vampires]]* (1998) og *[[Children on Their Birthdays]]* (2002).

Hun har også hatt sentrale roller i flere TV-produksjoner, deriblant TV-serien *[[L.A. Doctors]]* (1998-99), ungdoms-serien *[[One Tree Hill]]* (2005–2006), mafiaserien *[[Kingpin]]* (2003) og dramaserien *[[Dirty Sexy Money]]* (2007–2009). Hun har også hatt gjesteopptredener i serier som *[[Red Shoe Diaries]]* (1992), *[[House M.D.]]* (2006) og ** (2006). Man kan også nevne TV-filmer som *Love, Lies and Murder* (1991), *Follow the River* (1995), *David* (1997), Hitched (2001) og *The Secrets of Comfort House* (2006).

Lee har også hatt flere sceneopptredener, blant annet en New York-produksjon av *Salome*, der hun spilte mot Al Pacino.

## Privatliv
Hun hadde på 1990-tallet et lengre forhold til David Duchovny og ble senere gift med fotografen Jesse Diamond (sønn av musikeren Neil Diamond). De har ett barn sammen (f. 2000).

Hun er medlem av dyreverorganisasjonen PETA.

## Referanser


## Eksterne lenker
* 
* Fanside
Fettherding

**Fettherding** er en kjemisk prosess som gjør at flytende oljer blir smørbare. Dobbeltbindingene brytes opp ved fettherding og den plassen som oppstår blir fylt med hydrogen.
Indestructible

***Indestructible*** er det fjerde studioalbumet til det amerikanske heavy metal bandet Disturbed. *Indestructible* er det første albumet Disturbed har produsert selv, i motsetning til albumene *[[The Sickness]]*, *[[Believe (Disturbed-album)|Believe]]* og *[[Ten Thousand Fists]]*, som ble produsert av Johnny K. *Indestructible* ble innspilt i Groovemaster Studios i Chicago, Illinois. Albumet inkluderte to sanger som ble skrevet før det første albumet, *The Sickness*, men ble aldri ferdig innspilt til albumet. Disse sangene er «Perfect Insanity» og «Divide».

## Sporliste

#«Indestructible» – 4:38
#«Inside the Fire» – 3:52
#«Deceiver» – 3:49
#«The Night» – 4:46
#«Perfect Insanity» – 3:57
#«Haunted» – 4:42
#«Enough» – 4:20
#«The Curse» – 3:25
#«Torn» – 4:09
#«Criminal» – 4:16
#«Divide» – 3:36
#«Façade» – 3:45

## Kilder
* 

## Eksterne lenker
*
Ole Iversen

**Ole Iversen** (født 21. februar 1884 i Sarpsborg, død 9. mars 1953) var en norsk turner. Han representerte klubben *Sarpsborg Turnforening*.

Han deltok turn i OL 1908 i London, der det norske laget fikk sølv bak det svenske laget. Han deltok også i mangekampen individuelt, men fikk ingen plassering.

## Eksterne lenker
*
Edwin Swatek

**Edwin Paul Swatek** (født 7. januar 1885 i Chicago, Illinois, død 2. januar 1966 i Oxnard, Ventura i California) var en amerikansk svømmer og vannpolospiller som deltok i de olympiske leker 1904 i St. Louis.

Swatek vant en olympisk sølvmedalje i vannpolo under OL 1904 i St. Louis. Han var med på det amerikanske vannpololaget *Chicago Athletic Association* som tapte finalen til *New York Athletic Club*. Det var kun tre lag, alle amerikanske som deltok i vannpoloturnering. *New York Athletic Club* som vant vannpoloturneringen, vant «semifinalen» mot *Missouri Athletic Club* 5-0 og siden finalen *Chicago Athletic Association* med 6-0. Det ble kun spilt to kamper i turneringen.

Swatek deltok også i svømmekonkurransen, blant annet på 100 yards rygg.
 
## OL-medaljer
*  1904  St. Louis -  Sølv i vannpolo  USA

## Eksterne lenker
*
Marija Isakova

**Marija Grigorjevna Isakova** (russisk: Мария Григорьевна Исакова; født 5. juli 1918, død 25. mars 2011) var en skøyteløper som konkurrerte for Sovjetunionen. 

Hun ble født i Vjatka (nå Kirov). Hun startet som skøyteløper i ung alder, og da hun likte skøyteløp veldig godt brukte hun mange timer hver dag på skøytebanen. Allerede før hun var 16 år gammel deltok hun i det sovjetiske mesterskapet i 1936. Hun måtte lyve på alderen da hun egentlig var for ung til å delta. I mesterskapet oppnådde hun en 5.-plass. I 1944 vant hun sølv. Året etter og fem år på rad ble hun sovjetisk mester.

Isakova deltok i VM på skøyter tre ganger, og hun ble verdensmester hver gang. Hun ble den første kvinnelige skøyteløper som vant tre verdensmesterskap på rad. For sin innsats ble hun belønnet med Leninordenen.

## Verdensrekorder
I sin karriere satte Marija Isakova én verdensrekord:

## Personlige rekorder

## Referanser




## Kilder
*  Biografi på SpeedSkatingNews.info
*  Historiske verdensrekorder. *International Skating Union*.
*  Biografi på ReoCities.com
*  Biografi på AllSportInfo.ru
*  Non-rusty Skate Community: Championships of Russia and USSR. Ladies. 1913-1965 på Speedskating.ru
*  Biografi på akter.kulichki.net
*  Nekrolog på Vjatka-on-net / VKirove.ru
*  Soviet Union's first world champion dies at 92 fra Reuters
*  Artikkel i SovSport.ru Publisert 7. jul 2003. Besøkt 27. mar 2011.

## Eksterne lenker
*
Asgeir Årdal

**Asgeir Årdal** (født 30. november 1983) fra Årdal i Jølster er en norsk langrennsløper, hovedsakelig sprinter.

Han har deltatt i 4 verdenscuprenn i sprint, alle i Drammen, med 24.-plass 5. mars 2008 som beste resultat. I NM er hans beste plassering 9.-plass på sprinten i Meråker 2007. Han er også tidligere sportsjournalist i Sogn og Fjordanes største avis, Firda.

Årdal var en av Norges deltakere i Tour de Ski China (2008/09), han tok der en 3.-plass i sprintrennet som ble arrangert i byen Xiwuqi i indre Mongolia.
 Videre tok han 4.-plass i 5 km fristil, 6.-plass i sprint i byen Changchun og 10.-plass på 50 km klassisk

## Referanser


## Eksterne lenker
* 
* Firda ''Sett av 100 millionar'' (28. desember 2008) Om Tour de Ski China
* Firda ''Tryna – men klatra til fjerde'' (29. desember 2008) Om Tour de Ski China
* Firda ''Fekk det tøft på femmila '' (2. januar 2009) Om Tour de Ski China
Det hvite hus (Haukeland)

**Det hvite hus** ligger i Haukelandsbakken 9 like ved Barneklinikken ved Haukeland universitetssykehus i Bergen og er én av to bevarte bygninger på stedet fra tiden før sykehuset ble etablert. 

Det hvite hus er oppført i sen-empire og er trolig bygget etter et arveskifte i 1849. Lystedets byggherre er ukjent, men det er mulig at det var Adam Walter Müller. Lyststedet Det hvite hus har visse likhetstrekk med det mer monumentale Kronstad hovedgård. 

I 1911 kjøpte Haukeland sykehus Det hvite hus og lyststedet ble brukt som direktørbolig fram til 1942, og rommer i dag kontorer for psykiatrisk divisjon.

Det hvite hus er forelått fredet i landsverneplanen for helsevesenet. Det strider mot sykehusets egne planer for nybygg og huset er i dag rivningstruet. Tidligere førsteantikvar Per Jahn Lavik har i en kronikk gått til kraftig angrep på det han kaller «gribber på Haukeland». 

## Eksterne lenker
* Landsverneplanen, Haukeland 
* Landsverneplanens beskrivelse av Det hvite hus (s. 9) 
* Kronikk: Gribber på Haukeland
Valsfjorden

**Valsfjorden** er en fjordarm av Tarvafjorden i Bjugn kommune i Trøndelag. Fjorden strekker seg 5 kilometer nordøstover til Oksvoll i bunnen av fjorden. Fjorden har innløp mellom Hellesvika i sør og Valsneset i nord. Valsholmene ligger midt i innløpet. Grenda Val, som fjorden er oppkalt etter ligger rett nord for Dynnvika som ligger innerst i fjorden. Rett utenfor Dynnvika ligger Krinsholmen.

Fylkesvei 721 går langs fjordbotnen ved Dynnvika. 

## Referanser
Skedsmo Rideklubb

**Skedsmo Rideklubb** på Sørum Fritidsgård i Lillestrøm kommune i Akershus fylke er en rideskole. Skedsmo Rideklubb ble stiftet 7. november 1974. Klubben hadde i 2008 232 medlemmer, og tilhører Oslo og Akershus rytterkrets.

Allerede i 1979 tellet klubben 12 hester på boks og 250 medlemmer fordelt på alle aldersgrupper, og hadde særlig fanget opp unge jenter som ellers ikke benyttet seg av tradisjonelle idrettstilbud.

Klubben har arrangert stevner på nasjonalt nivå, og medlemmer har hevdet seg nasjonalt. Blant annet ble klubbens Jostein Larsen norgesmester i dressurridning i 1977. Line Hansen vant NM i feltritt i 1992. Klubben vant NM i feltritt for lag i 1994. 

## Referanser


## Eksterne lenker
* 
*
Kråkvågfjorden

**Kråkvågfjorden** er farvannet mellom Fjellværsøya (Hitra) i vest og Kråkvågøya (Ørland) i øst. Den fører sørover fra Frohavet til Trondheimsleia.

Fjorden ligger på østsiden av Ulvøya, Fjellværsøya og selve Hitra. I øst ligger øyene Storfosna og Kråkvåg, som farvannet har navn etter. I sør ligger Sørleksa og Nordleksa i Agdenes. Sør for disse øyene igjen ligger enden av Trondheimsleia.

Fjorden har innløp mellom Kobbskjera i vest og Uggsteinskjera i øst og ender der Trondheimsleia møter Trondheimsfjorden sør for Garten. Mellom Fjellværsøya og Hitra går Fillfjorden vestover.

## Referanser
5 løgner

***5 løgner*** er en norsk film fra 2007. Lars Daniel Krutzkoff Jacobsen står for regi og manus. Filmen følger fem mennesker fra forskjellige miljøer i Oslo, som alle holder på sine hemmeligheter. De lever hver sin løgn og dette preger dem, de blir til slutt nødt til å møte seg selv i døren og ta tak i livet sitt igjen. Filmen handler om det å vegre seg å fortelle sannheten, og tar for seg fem vidt forskjellige personer i fem helt forskjellige situasjoner.

## Handling
Ulrik arbeider ved et supermarked, men drømmer om å bli en anerkjent standup-komiker. Den funksjonshemmede Kristin er i mellomtiden forelsket i den sprudlende Alexander, men tør ikke fortelle ham hva hun egentlig føler for ham.

Erna kommer snart til å bli utvist fra landet, fordi hun er en postordre-brud fra Øst-Europa. Alle disse karakterene holder til i skyggen av den norske velferdsstaten, og holder til på utsiden av resten av samfunnet.

## Rolleliste

## Eksterne lenker
*
Hendrickje Stoffels

**Hendrickje Stoffels** (født 1626, død juli 1663) var Rembrandts husholderske og partner. Hun ble ansatt som Rembrandts husholderske og sykepleier for Rembrandts sønn Titus etter tapet av konen Saskia ca. i år 1649.

Stoffels ble født og oppvokst i byen Bredevoort i 1626. I juli 1646 døde faren, Stoffel Stoffelse, og Stoffels reiste derfor til Amsterdam, i 1646 eller 1647. I 1647 ble hun ansatt hos Rembrandt, først som husholderske, senere som hans elskerinne og modell. Man antar at hun har stått modell for flere av hans malerier.

I 1654 måtte hun stå for kirkerådet for å «leve i synd» med Rembrandt, gravid med hans datter. Rembrandt ønsket ikke å gifte seg med henne siden han da ville miste arven etter sin første kone Saskia van Uylenburgh, og han allerede hadde økonomiske problemer. Senere startet Stoffels sammen Rembrandts sønn Titus en forhandlingsvirksomhet med Rembrandts malerier.

Stoffels døde av pest ved en epidemi i 1663, og ble begravet i Westerkerk i Amsterdam den 24. juli samme år.

## Galleri

Fil:Rembrandt (Rembrandt van Rijn) - A Woman in Bed - Google Art Project - cropped.jpg|Hendrickje som Sara
Fil:Rembrandt Harmensz. van Rijn 016.jpg|Hendrickje som Batseba
Fil:Hendrickje Stoffels au béret de velours - Rembrandt - Musée du Louvre Peintures INV 1751 ; MR 941 - photo 2.jpg|
Fil:Statue of Hendrickje Stoffels, Bredevoort.jpg|Statue av Hendrickje Stoffels på torget i Bredevoort.


## Referanser


## Eksterne lenker
*
William Tuttle

**William Jeremiah Tuttle** (født 21. februar 1882 i Chicago i Illinois, død 22. februar 1930 i Los Angeles i California) var en amerikansk svømmer og vannpolospiller som deltok i de olympiske leker 1904 i St. Louis.

Tuttle vant en olympisk sølvmedalje i vannpolo under OL 1904 i St. Louis. Han var med på det amerikanske vannpololaget *Chicago Athletic Association* som tapte finalen til *New York Athletic Club*. Det var kun tre lag, alle amerikanske som deltok i vannpoloturnering. *New York Athletic Club* som vant vannpoloturneringen, vant «semifinalen» mot *Missouri Athletic Club* med 5-0 og siden finalen mot *Chicago Athletic Association* med 6-0. Det ble kun spilt to kamper i turneringen.

Tuttle var også med på det amerikanske laget som kom på andreplass i svømming 4 x 50 yards fri bak et annet amerikansk lag.

## OL-medaljer
*  1904  St. Louis -  Sølv i vannpolo  USA
*  1904  St. Louis -  Sølv i svømming, 4 x 50 yards fri  USA

## Eksterne lenker
*
Hans von Seeckt

**Johannes Friedrich Leopold von Seeckt** (født 22. april 1866 i Schleswig, død 27. desember 1936 i Berlin) var en tysk offiser og politiker (DVP). Han deltok i første verdenskrig og var i 1930-årene flere ganger i Kina som Chiang Kai-sheks militære rådgiver i kampen mot kommunistene.

## Liv og virke
### Bakgrunn
Hans von Seeckt var tredje barn av den senere prøyssiske General der Infanterie Richard von Seeckt (1833-1909) og hans hustru Auguste.

### Karriere
Etter abitur i 1885 ble Seeckt offiser i 1887 i infanteriet og i 1897 ble han offiser ved den tyske generalstaben. I 1913 ble han oberstløytnant og stabssjef ved 3. armékorps, en stilling han hadde i de første måneder under første verdenskrig.

### Første verdenskrig
Seeckt var aktivt med under første verdenskrig og hadde en stor del av ansvaret for sin enhets framganger både på Vestfronten, på Østfronten og i Serbia.

I 1915 ble han oberst og stabssjef ved 11. armé under August von Mackensen, og samme år ble han generalmajor og stabssjef ved armégruppe *Mackensen*, samt i 1916 stabssjef ved armégruppe *Erkehertug Karl* og fra november samme år  ved *Erkehertug Josef*. Fra desember 1917 til november 1918 var Seeckt generalstabssjef i den osmanske arméen under Enver Pasja. Han var *[[de facto]]* osmanenes generalstabssjef frem til våpenhvilen i Moudros.

### Mellomkrigstiden
Etter første verdenskrig ble han i januar 1919 først generalstabssjef ved «Oberkommando Nord», men allerede samme år overtok han som sjef for Tysklands generalstab, organisert som Riksvernsministeriets *Truppenamt* («Troppekontor»). I juni 1920 ble han utnevnt til generalløytnant og den høyeste militære befalingsmann.

Samme år ble han general i infanteriet og i januar 1926 generaloberst.

I årene 1930-1932 representerte Seeckt det høyreorienterte partiet DVP i den tyske riksdagen. Han forsøkte uten hell å la seg nominere for det katolske Zentrum. Etter den nasjonalsosialistiske maktovertakelsen i 1933 kom Seeckt på kollisjonskurs med Adolf Hitler da han gikk inn for at Reichswehr skulle stå utenfor politikken. Hitler ønsket at de militære styrker skulle sverge en egen og personlig troskapsed til ham.

I årene 1933-1935 var han flere ganger i Kina som Chiang Kai-sheks militære rådgiver i kampen mot kommunistene. Hans virksomhet var med på å legge grunnlaget for det kinesisk-tyske samarbeidet som bestod i flere år fremover, til man til slutt - og etter von Seeckts død - valgte Japans side i det østlige krigsteater.

## Referanser


## Eksterne lenker
*
Universets engler

***Universets engler*** (originaltittel: *Englar alheimsins*) er en islandsk dramafilm fra 2000 regissert av Friðrik Þór Friðriksson.

## Handling
*Universets engler* følger Páll, som bor hjemme med sine foreldre. Han er av kunstnertypen og har ikke helt kontroll på livet sitt. Når kjæresten gjør det slutt, snus verden opp ned for Páll og han blir omsider lagt inn på psykiatrisk avdeling. Her får han to venner som skal vise seg å forandre hans syn på omverdenen.

## Produksjon
### Manus
Filmen er basert på Einar Már Guðmundssons bok med samme tittel. Boka fikk, da den kom i 1995, Nordisk råds litteraturpris. Det er imidlertid ikke første gang Friðriksson og Guðmundsson jobber sammen. De to skrev manus til de prisbelønte filmene *[[Bíódagar]]* og *[[Reisen tilbake]]*, hvor sistnevnte ble nominert til beste fremmespråklige film under Oscarutdelingen i 1991.

### Musikk
Hilmar Örn Hilmarsson har vært filmkomponist på en rekke av Friðrikssons produksjoner og står hovedsakelig for musikken bak Universets engler. Med seg har han det kritikerroste islandske bandet Sigur Rós på to av sporene. I tillegg finner man flere steder i løpet av filmen diverse amerikansk rockemusikk. Denne blandingen av spesialkomponert filmmusikk og populærmusikk er typisk for Friðrik Þór Friðrikssons filmer.

## Referanser


## Eksterne lenker
*
Football League 3. divisjon 1985–1986

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Frank Kugler

**Frank Kugler** (også stavet **Frank Kungler** og **Franz Kugler**) (født 29. mars 1879 i Tyskland, død 7. juli 1952) var en tysk-amerikansk sportsutøver som deltok i De olympiske leker i 1904 i St. Louis.

Kugler kom på andreplass i bryting, i tungvekt fri stil, under OL i 1904 i St. Louis bak Bernhoff Hansen. Det var fem deltakere i denne vektklassen. Kugler deltok også i vektløfting, han kom på tredjeplass i både enhåndsløft og tohåndsløft. Han var også med på laget til Southwest Turnverein of Saint Louis No. 2 som kom på tredjeplass i tautrekkingkonkurransen. Han er den eneste som har vunnet medalje i tre ulike idrettsgrener i ett og samme OL. 

Kugler ble ikke ble amerikansk statsborger før i 1913. Etter anbefaling fra International Society of Olympic Historians, endret den internasjonale olympiske komité hans nasjonalitet fra USA til Tyskland samt at medaljene han vant er ført for Tyskland.

## OL-medaljer
*  1904  St. Louis -  Sølv bryting, tungvekt fristil  Tyskland
*  1904  St. Louis - Bronse i vektløfting, enhåndsløft  Tyskland
*  1904  St. Louis - Bronse i vektløfting, tohåndsløft  Tyskland
*  1904  St. Louis - Bronse i tautrekking   Blandet lag

## Referanser


## Eksterne lenker
*
Sørleksa

**Sørleksa** er en øy i Orkland kommune i Trøndelag. Den ligger øst for Hitra og vest for Nordleksa. 

Sørleksa ligger i Trondheimsleia og på nordsiden av øya ligger Kråkvågfjorden. I 1986 ble Sørleksa og Nordleksa forbundet med bru og vei og i 2000 fikk de ferjeforbindelse til fastlandet, til Garten i Ørland og Værnes i Agdenes. Sørleksa har ca. 16 km kystlinje og med øyer og holmer et areal på 4,6 km². Øyas høyeste punkt er Jøtuldalskallen 102,4 moh.

## Kulturminner
På Sørleksa er det funnet bosetninger som dateres tilbake til eldre steinalder. Mellom 30 og 40 hustufter ble oppdaget her på 1990-tallet, den største samlingen av slike tufter funnet i det daværende fylket Sør-Trøndelag. Arkeologer beskriver området som unikt, et verdifullt og interessant kulturlandskap.

## Referanser


## Eksterne lenker

* Offisiell nettside
* kulturminnesok.no: Sør-Leksa 1, Bosetning-aktivitetsområde
* kulturminnesok.no: Sør-Leksa 2, Bosetning-aktivitetsområde
Universitetet i Granada

**Universitetet i Granada** (spansk: *Universidad de Granada, UGR*) ble etablert som madrassa i 1349, av maurerne under Sultan Yusuf I av Granada. Det er i dag om lag 81 000 studenter som studerer her. Universitetet inngår i Coimbragruppen. Om lag 1.600 studenter fra andre land studerer her hvert år under Erasmus-programmet.

Etter *Reconquista* i 1492 ble institusjonen først videreført, men deretter ødelagt i tumultene og den systematiske ødeleggelsen av maurisk kultur og litteratur som kardinal kardinal Cicneros støttet. Etter at denne uroen var slått ned, ble institusjonen igjen stadfestet av Kong Karl V av Spania i 1531. 

Instituttene ved *UGR* er:
*Instituto Andaluz de Ciencias de la Tierra (Geologi)
*Instituto Andaluz de Geofísica y Prevención de Desastres Sísmicos (Geofysikk og seismologi)
*Instituto Andaluz Interuniversitario de Criminología (Kriminologi)
*Centro de Documentación Científica (Vitenskapelig dokumentasjon)
*Instituto de Biotecnología (Bioteknologi)
*Instituto “Carlos I” de Física Teórica y Computacional (Teoretisk fysikk)
*Instituto de la Paz y los Conflictos (Fredsforskning)
*Instituto del Agua (Hydrologi)
*Instituto de Desarrollo Regional (Regional utvikling)
*Instituto de Neurociencias “Federico Olóriz” (Neurovitenskap)
*Instituto de Nutrición y Tecnología de los Alimentos (Matvitenskap)
*Instituto de Estudios de la Mujer (Kvinneforskning)
*Instituto de Investigación en Biopatología y Medicina Regenerativa (Reproduksjonsmedisin)

Det er i alt 80.832 studenter ved *UGR*, herav 56.820 gradsstudenter og 2.275 doktorgradsstudenter i 2008. Ellers studerer 10.908 studenter ved *Centro de Lenguas Modernas*, og i alt blir studentene undervist av 3.598 professorer og annet undervisningspersonale.

Kjente, tidligere studenter omfatter forfatteren Federico García Lorca.

universitetsbiblioteket har 1,26 millioner titler, og 5.358 tidsskrifter.

## Referanser


## Eksterne lenker
* UGR – offisiell hjemmeside
Kalmarhuset

**Kalmarhuset** ligger i Jon Smørs gate 11 i Bergen, men boligdelen har adresse som Markeveien 12. Kalmarhuset ble tegnet av arkitekt Leif Grung for forsikringsselskapet Æolus i 1936 og representerer et av Bergens flotteste eksempler på funksjonalisme. Bygget ligger på en vanskelig, skrånende tomt og har et kraftig tårn som skaper et visuelt skille mellom de to dominerende bygningskropper: Én boligdel og én kontorfløy som begge er preget av horisontale bånd av teglstein. I kontorfløyens første etasje lå det opprinnelig en bensinstasjon. Denne bygningsdelen har fått en buet form, tilpasset motorveien som var planlagt mot Nøstet. 

Med sin kompakte og organiske form har Kalmarhuset flere likhetstrekk med bygg av den tysk-jødiske Erich Mendelsohns arkitektur, slik den eksempelvis kom til uttrykk i Doblouggården (1933) i Oslo og hans ulike varemagasiner for Kaufhof Schocken i Tyskland. Med sitt funksjonalistiske formspråk skapte Kalmarhuset debatt i sin samtid i Bergen.

Huset er verneverdig, og derfor kan det ikke gjøres endringer på fasaden.

Huset var også i en periode Bed & Breakfast-hotell (Kalmar in), og planene var å gjøre huset om til hotell. Dette ble ikke godkjent, så i 1997 gjennomgikk huset en totalrenovering med seksjonering/ombygging til selveierleiligheter, og det er i dag et fåtall av kontorer i huset, hovedsakelig i byggets tre nederste etasjer.

Under 2. verdenskrig var det sykestue i kjelleren.  

I husets hovedinngang er det en utstilling om Kalmarhuset, hentet fra en utstilling om bygg i Bergen.

## Referanser
Bellmanprisen

**Bellmanprisen**, (svensk: **) er en svensk kulturpris som ble innstiftet i  1920 av ekteparet Emma og Anders Zorn "för att hedra en verkligt framstående svensk skald". Prisen, som fra begynnelsen var SEK 10&nbsp;000 og var avkastningen av eiendommen der restauranten Freden i Stockholm ligger, har etter hvert blitt forhøyet til SEK 250&nbsp;000. Prisen deles ut av Svenska Akademien. Ifølge testatorens vilje ble Erik Axel Karlfeldt tildelt prisen fra og med 1920 til hans død 1929. Etter dette ble prisen gitt, også på livstid, til Albert Engström. Prisen er fra 1943 gitt til forskjellige personer fra år til år, men en person kan fremdeles få prisen for flere år.

## Liste over prisvinnere

* 1943: Bo Bergman
* 1944: Vilhelm Ekelund
* 1945: Pär Lagerkvist
* 1946: Sigfrid Siwertz
* 1947: Anders Österling
* 1948: Hjalmar Gullberg
* 1949: Bertil Malmberg
* 1950: Evert Taube
* 1951: Harry Martinson
* 1952: Erik Blomberg
* 1953: Gunnar Ekelöf
* 1954: Johannes Edfelt 
* 1955: Nils Ferlin
* 1956: Rabbe Enckell
* 1957: Olof Lagercrantz
* 1958: Erik Lindegren
* 1959: Werner Aspenström
* 1960: Karl Vennberg
* 1961: Gunnar Ekelöf
* 1962: Harry Martinson
* 1963: Elsa Grave
* 1964: Artur Lundkvist
* 1965: Sven Alfons
* 1966: Bo Bergman og Tomas Tranströmer
* 1967: Gunnar Ekelöf og Östen Sjöstrand
* 1968: Lars Forssell
* 1969: Anders Österling
* 1970: Ebba Lindqvist
* 1971: Johannes Edfelt
* 1972: Stig Sjödin
* 1973: Sandro Key-Åberg
* 1974: Birger Norman
* 1975: Petter Bergman
* 1976: Maria Wine
* 1977: Karl Ragnar Gierow
* 1978: Bo Setterlind
* 1979: Göran Sonnevi
* 1980: Werner Aspenström
* 1981: Lars Forssell
* 1982: Artur Lundkvist
* 1983: Tobias Berggren
* 1984: Bengt Emil Johnson
* 1985: Kjell Espmark
* 1986: Solveig von Schoultz
* 1987: Ragnar Thoursie
* 1988: Lennart Sjögren
* 1989: Folke Isaksson
* 1990: Lars Gustafsson
* 1991: Ingemar Leckius
* 1992: Gunnar Harding
* 1993: Anna Rydstedt
* 1994: Katarina Frostenson
* 1995: Lars Lundkvist
* 1996: Lasse Söderberg
* 1997: Eva Runefelt
* 1998: Björner Torsson
* 1999: Bruno K. Öijer
* 2000: Jesper Svenbro
* 2001: Olle Adolphson
* 2002: Kristina Lugn
* 2003: Tua Forsström
* 2004: Gunnar D Hansson
* 2005: Eva Ström
* 2006: Stieg Larsson
* 2007: Claes Andersson
* 2008: Arne Johnsson
* 2009: Ann Jäderlund
* 2010: Magnus William-Olsson
* 2011: Birgitta Lillpers
* 2012: Lars Norén
* 2013: Eva-Stina Byggmästar
* 2014: Ingela Strandberg
* 2015: Barbro Lindgren
* 2016: Göran Sonnevi
* 2017: Lennart Sjögren
* 2018: Tua Forsström
* 2019: Gösta Ågren
* 2020: Eva Runefelt
* 2021: Åsa Maria Kraft

## Se også
* Stockholms stads Bellmanspris

## Referanser
John Meyers

**John Chief Meyers** (født 29. juli 1880, død 25. juli 1971) var en amerikansk svømmer og vannpolospiller som deltok i de olympiske leker 1904 i St. Louis.

Meyers vant en olympisk bronsemedalje i vannpolo under OL 1904 i St. Louis. Han var med på det amerikanske vannpololaget *Missouri Athletic Club* som kom på tredjeplass i vannpoloturnering. De tapte «semifinalen» til *New York Athletic Club* med 0-5. Det var kun tre lag, alle amerikanske som deltok i vannpoloturnering. *New York Athletic Club* vant finalen mot *Chicago Athletic Association* med 6-0. Det ble kun spilt to kamper i turneringen.

Meyers deltok også i svømmekonkurransen.

## OL-medaljer
* 1904  St. Louis -  Bronse  i vannpolo, (USA)

## Eksterne lenker
*
C S Lewis-prisen

**C S Lewis-prisen** (På svensk: *C S Lewis-priset*) er en svensk litteraturpris som ble innstiftet i 2002 av forlaget Libris sammen med *C S Lewis Company* i forbindelse med Libris sitt 50-årsjubileum. Prisen skal gi oppmerksomhet til og belønne et svensk forfatterskap eller en bok i Clive Staples Lewis ånd.

Prisen deles ut på C S Lewis fødselsdag den 29. november i forbindelse med en åpen forelesningskveld på Örebro Misjonskole. Prisen består av et diplom og SEK .

## Liste over pristakere

## Referanser
Havet (film fra 2002)

***Havet*** (originaltittel: *Hafið*) er en islandsk dramakomedie fra 2002 regissert av Baltasar Kormákur.

## Om filmen
### Handling
Familieoverhode Thordur samler familien, da han ikke lenger er kapabel til å drive familiebedriften videre. Denne gjenforeningen skal vise seg å bli en av det utradisjonelle slaget. I en liten bygd på nord-island skal han ha et oppgjør med sine voksne barn om bedriftens framtid. Etter at den tilsynelatende gode stemning ved ankomst skyves til side for alkohol og selvopptatte karakterer, beveger filmen seg over i sterke konflikter og dyster tematikk.

### Norsk bidrag
I rollen som Morten finner vi Sven Nordin. Karakteren Morten er gift med Thordurs datter og snakker islandsk. Nordin måtte jobbe med norsk og islandsk tale gjennom filmen.

### Priser og nominasjoner
Under Islands egen filmprisutdeling, Eddaprisen, stakk Havet av med hele 8 Eddapriser av totalt 12 nominasjoner. Derav prisen for beste mannlige og kvinnelige skuespiller i ledende roller, beste film, beste regi, beste manus og flere. Kormákur ble nominert under San Sebastian filmfestival og til Nordisk råds filmpris. Han vant publikumsprisen under Tromsø Internasjonale Filmfestival.

## Referanser


## Eksterne lenker
*
Tønsaker

**Tønsaker** er ei grend i delområde Østsida to km øst for Vorma og Sundet i Eidsvoll.

Tidligere har det vært et kirkested – *Thyrnis Kirkia* sto på gården Tønsaker. Det er usikkert om kirka hadde egen prest eller om den hele tiden lå under hovedkirka tre km lenger vest.

## Litteratur
*Andreas Holmsen: *Eidsvoll bygds historie* I, l, s. 231; II, l, s. 133.
*O. Rygh: *Norske Gaardnavne* II. Akershus, s. 371, 390, 391.
Russ Tamblyn

**Russ Tamblyn** (født 1934) er en amerikansk skuespiller og danser kjent fra flere filmmusikaler, deriblant *[[West Side Story (film)|West Side Story]]*. Han er også kjent fra tv-serien *[[Twin Peaks]]*.

Han har medvirket i nærmere 100 film- og tv-produksjoner i løpet av karrieren.

## Biografi
Tamblyn ble født Russell Irving Tamblyn i Los Angeles som sønn av skuespilleren Eddie Tamblyn (f. 1907, d. 1957). Tamblyn filmdebuterte i en liten birolle i *[[Gutten med det grønne hår]]* (1948) og hadde året etter en mer sentral rolle i det historiske dramaet *[[Samson and Delilah]]*. I 1950 hadde han rollen som den yngre utgaven av Bart Tare i *[[Gun Crazy]]* (også kjent som *Deadly Is the Female*). I 1954 fikk han rollen som Gideon, den yngste av brødrene i filmmusikalen *[[Syv bruder for syv brødre]]*. Etter flere filmmusikaler, deriblant *[[Alle mann på dekk]]* (1955), fikk han i 1961 rollen som gjenglederen Riff i den verdenskjente filmmusikalen *[[West Side Story (film)|West Side Story]]*. Han markerte seg også i drama, blant annet i *[[Peyton Place]]* fra 1957 (som førte til en Oscar-nominasjon) og *[[Uten ryggrad]]* (1958)*.* I 1960 spilte han rollen som The Cherokee Kid i westernfilmen *[[Cimarron]]*, med Glenn Ford i hovedrollen, og i 1962 medvirket han i westernfilmen *[[Vi vant Vesten]]*. I 1963 hadde han en sentral rolle i skrekkthrilleren *[[Det spøker på Hill House]]*.
Fra midten av 1960-årene medvirket han i en rekke skrekkpregede lavbudsjettfilmer, blant annet *[[Satan's Sadists]]* (1969), *[[Dracula vs. Frankenstein]]* (1971), *Black Heat* (1976) og *Necromancer* (1988). Men han spilte også i mer seriøse filmer slik som dramakomedien *[[Human Highway]]* fra 1982.

I 1990 fikk rollen som den eksentriske psykologen dr. Lawrence Jacoby i den amerikanske tv-serien *[[Twin Peaks]]* (1990–91). Han gjentok rollen i 2017.

Tamblyn har hatt mindre notable roller etter *Twin Peaks*. I 1999 hadde han flere opptredener i serien *[[I gode og onde dager]]*og i 2000 hadde han to spesialopptredener i såpeserien *[[General Hospital]]* der han spilte rollen som Doctor Jacoby (samme karakter som i *Twin Peaks*). Han har ellers hatt gjesteopptredener i kjente serier som blant annet *[[Kruttrøyk]]* (1965), *[[The Life and Times of Grizzly Adams]]* (1978), *[[Fame (TV-serie)|Fame]]* (1986–1987), *[[Nero Wolfe]]* (1981), *[[Nash Bridges]]* (1997), *[[Joan of Arcadia]]* (2004) og *[[The Haunting of Hill House (TV-serie)|The Haunting of Hill House]]* (2018).

## Utmerkelser
I 1956 ble han tildelt en Golden Globe for sin innsats i filmmusikalen *[[Alle mann på dekk]]* (1955).

Han ble nominert til en Oscar i 1958.

## Privatliv
Tamblyn har vært gift tre ganger og har to barn fra sitt første og ett fra sitt tredje ekteskap, blant annet skuespillerinnen Amber Tamblyn. Han er bror til musikeren Larry Tamblyn.

## Referanser


## Eksterne lenker
* 
* 
* 
* Petition for release of ''Twin Peaks: Fire Walk with Me'' with deleted scenes, some featuring Tamblyn
Heinrich Plütschau

**Heinrich Plütschau** (født i 1676 i Wesenberg i Mecklenburg, død 4. januar 1752 i Beidenfleth i Holstein) var sammen med Bartholomäus Ziegenbalg de første protestantiske misjonærer i India.

Plütschau studerte teologi ved universitetet i Halle, hvor han kom i kontakt med August Hermann Francke, en ledende tysk protestantisk teolog, pietist og pedagog. På forespørsel fra Kong Frederik IV ble Plütschau og Ziegenbalg foreslått av Joachim Lange til å bli protestantiske misjonærer for Den danske Halle-misjonen. De skulle bli de første protestantiske misjonærer utenfor Europa og Nord-Amerika, med base i den dansk-norske kolonien Trankebar. De ankom kolonien på Indias sørøstkyst i 1705.

De hadde en tro på at den beste forkynningen gikk gjennom lesing og at det skjedde med lokalbefolkningens eget språk og egen kulturelle kontekst. Plütschau og Ziegenbalg lærte seg tamilsk og til å forstå hinduismen. De etablerte sammen en skole i Trankebar. 

I 1711 dro Plütschau tilbake til Tyskland på grunn av helsen. Fra 1714 til 1750 arbeidet han som luthersk pastor i Beidenfleth. 

## Bibliografi

* Werner Raupp: *Plütschau, Heinrich.* In: *Biographisch-Bibliographisches Kirchenlexikon* (BBKL). Band 7, Bautz, Herzberg 1994, , Sp. 757–758 (med detaljert bibliografi).

## Referanser
Läckö slott

**Läckö slott** er et middelalderslott på Kållandsö i Vänern i Sverige. Slottets eldste deler er fra 1298 og ble bygget av Brynolf Algotsson, biskop i Skara. Etter riksdagen i Västerås i 1527 ble slottet lagt under kronen og ble forlegning. Magnus Gabriel De la Gardie eide slottet på 1600-tallet og det var han som gav det sitt nåværende utseende. 

I 1990 ble slottet overtatt av Stiftelsen Läckö Slott, siden 1993 forvaltes slottet av Statens fastighetsverk. Offisielt heter slottet Sikajocki, men navnet er lite brukt.

## Eksterne lenker

* Nettsted for Läcko slott (svensk)
Max Braun

**Max Braun** (født 12. mars 1883, død mai 1967 i Miami i Florida) var en amerikansk sportsutøver som deltok i de olympiske leker 1904 i St. Louis.

Braun vant en olympisk sølvmedalje i tautrekking under OL 1904 i St. Louis. Han var med på laget *Southwest Turnverein of St. Louis 1* som vant sølvfinalen på w.o. over *New York Athletic Club*. De andre tautrekkerne på sølvlaget var William Seiling, Orrin Upshaw, Charles Rose og August Rodenberger. Det var seks lag som deltok i konkurransen i tautrekking.

## OL-medaljer
* 1904  St. Louis -  Sølv i tautrekking

## Eksterne lenker
*
Les Six

**Les Six** (også *Groupe des Six*) var en temmelig løst sammensatt gruppe franske komponister.

## Medlemmer og program
Gruppa besto av:

* Georges Auric (1899–1983)
* Louis Durey (1888–1979)
* Arthur Honegger (1892–1955)
* Darius Milhaud (1892–1974)
* Francis Poulenc (1899–1963)
* Germaine Tailleferre (1892–1983)


Gruppa ble dannet etter at komponisten Erik Satie ved en anledning presenterte fire av medlemmene som «de nye unge». Forfatteren Jean Cocteau gav dem senere navnet *Les Six* som en referanse til den russiske komponistgruppa De Fem. 

Medlemmene i *Les Six* fulgte i liten grad et felles musikkestetisk program, ulikt De Fem som sammen arbeidet for en nasjonal russisk musikk. *Les Six* var derimot forent i en avvisning av romantikkens musikk, spesielt Richard Wagners, men de vendte også ryggen til Claude Debussys impresjonisme. I stedet orienterte de seg mot samtidens underholdningsmusikk, eksempelvis jazz, varieté- og sirkusmusikk. Flere av verkene deres kan sies å tilhøre neoklassisismen.  

*Les Six* eksisterte som produktiv enhet i noen få år på begynnelsen av 1920-årene, deretter fulgte hver enkelt sin egen vei og de ble mer å betrakte som en vennekrets.

## Samarbeidsprosjekter
Selv om Les Six ikke var satt sammen for å samarbeide om å skrive musikk, hendte det at noen av medlemmene gjorde det likevel. Spredt over 36 år samarbeidet flere av dem i ulike sammensetninger på i alt seks prosjekter. Også komponister utenfra kunne delta på disse samarbeidsprosjektene:

* L’Album des Six, 1919
* Les Mariés de la Tour Eiffel, 1921
* L'éventail de Jeanne, 1927
* Mouvements du coeur, 1949
* La guirlande de Campra, 1952
* Variations sur le nom de Marguerite Long, 1956


## Litteratur
*Stéphane Villemin: «XXth Century -- ''Les Six'', Satie, and Cocteau», scena.org, lsm online, 1. september 2000
* Robert Shapiro: *Les Six: The French Composers and their Mentors Jean Cocteau and Erik Satie*. Peter Owen Publishers, London/Chicago 2011. ISBN 978-0-7206-1293-6

## Referanser og noter
Sør-Helgeland Regionråd

**Sør-Helgeland Regionråd** var et regionråd som ble etablert og registrert den 13. september 1995 som et regionalpolitisk samarbeidsorgan mellom kommunene Sømna, Vevelstad, Vega, Bindal og Brønnøy. Det ble 19. juni 2020 erstattet av Helgelandsrådet.

Selskapet ble registret under bransjen «offentlig administrasjon tilknyttet næringsvirksomhet og arbeidsmarked». Sør-Helgeland Regionråd har ca.  innbyggere og ca. 17 % av befolkningen på Helgeland og er med det det minste regionrådet på Helgeland.

I rådet er hver av de fem kommunene representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.

Bedriften har sin besøksadresse i Storgata 32 i Brønnøysund i Brønnøy kommune.

## Eksterne lenker
* Hjemmeside
Universitetet i Sevilla

**Universitetet i Sevilla** (spansk: *Universidad de Sevilla, US*) ble etablert i som *Colegio de Santa María de Jesús* på 1400-tallet. Rettighetene til å undervise i teologi ble etablert av paven i 1505, mens byens lokale råd etablerte institusjonen som en formell skole i 1551. Det er i dag om lag 73 000 studenter som studerer ved de ulike campusene i byen.

Noen av fakultetene og skolene er:
*School of Literature & Filology, Sevilla
*School of Geography & History, Sevilla
*Law School, Sevilla
*Health Science school, La Macarena
*Business School, Nervion
*Engineering School, La Cartuja
*School of Communications, La Cartuja
*Science School, Reina Mercedes

Hovedfokuset er på tekniske fag, medisin og naturfag, men det er også fulle studietilbud innen bredden av filologiske og samfunnsvitenskapelige fag, som jus, økonomi, humaniorafag, språk, arkitektur og ledelse.

## Referanser


## Eksterne lenker
*  US – offisiell hjemmeside
Football League 3. divisjon 1965–1966

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Oscar Fride

**Oscar Charles Friede** (født 14. juli 1882, død 14. februar 1943 i St. Louis i Missouri) var en amerikansk tautrekker som deltok i De olympiske leker i 1904 i St. Louis.

Friede vant en olympisk bronsemedalje i tautrekking under OL i 1904 i St. Louis. Han var med på laget Southwest Turnverein of St. Louis 2 som vant på bronsefinalen på walkover over New York Athletic Club. De andre tautrekkerne på bronselaget var Charles Habercorn, Frank Kungler, Charles Thias og Harry Jacobs. Det var seks lag som deltok i konkurransen i tautrekking.

## OL-medaljer
* 1904  St. Louis -  Bronse i tautrekking

## Eksterne lenker
*
Carl Emil Englund-prisen

**Carl Emil Englund-prisen** (svensk: *Carl Emil Englund-priset*) var en svensk litterær pris som ble innstiftet i 1965 av Boklotteriet/Litteraturfrämjandet. Prisen var på SEK  i årene 1965-1976, fra og med 1977 var prisen på SEK . Prisen ble innstiftet til minne om Carl Emil Englund og ble utdelt av Litteraturfrämjandet til en lyriker som hadde tilhørt de mest kunstnerisk interessante i det siste årets produksjon på svensk. Prisen ble utdelt siste gang i 1991.

## Prisvinnere

Listen over prisvinnerne er fra PDF hos internetional.se.

## Referanser
Charles Haberkorn

**Charles Haberkorn** (født 16. november 1880 i Württemberg i Tyskland, død november 1966 i St. Louis i Missouri) var en amerikansk idrettsutøver som deltok i De olympiske leker i 1904 i St. Louis.

Haberkorn vant en olympisk bronsemedalje i tautrekking i OL i 1904 i St. Louis. Han var med på laget Southwest Turnverein of St. Louis 2 som vant bronsefinalen over New York Athletic Club på walkover. De andre tautrekkerne på bronselaget var Frank Kungler, Charles Thias, Harry Jacobs og Oscar Fride. Det var seks lag som deltok i konkurransen i tautrekking.

Haberkorn deltok også i bryting fristil i lettvekt der han ble slått ut i kvartfinalen.

## OL-medaljer
* 1904  St. Louis -  Bronse i tautrekking

## Referanser


## Eksterne lenker
*